ด่วน! “สุชาติ” เฉือน “เยาวลักษณ์” 248 ต่อ 246 คะแนน ขึ้นรั้งรองปธ.สภาคนที่ 1 สมหวัง
ด่วน! “สุชาติ” เฉือน “เยาวลักษณ์” 248 ต่อ 246 คะแนน ขึ้นรั้งรองปธ.สภาคนที่ 1 สมหวัง
ด่วน! “สุชาติ” เฉือน “เยาวลักษณ์” 248 ต่อ 246 คะแนน ขึ้นรั้งรองปธ.สภาคนที่ 1 สมหวัง
26 พ.ค. 2562

ผู้สื่อข่าวรายงานว่า วันนี้ (26 พ.ค.2562)  การประชุมสภาผู้แทนราษฎร เพื่อลงมติเลือกรองประธานสภาผู้แทนราษฎร คนที่ 1 และคนที่ 2 ได้เริ่มขึ้นในเวลา 09.00 น.
ล่าสุดผลการชิงรองประธานสภาผู้แทนราษฎรคนที่ 1 นายสุชาติ ตันเจริญ ส.ส.ฉะเชิงเทรา พรรคพลังประชารัฐ เป็นผู้คว้าตำแหน่งดังกล่าวด้วยคะแนน 248 คะแนน  โดยเฉือนเอาชนะนาง เยาวลักษณ์ วงประภารัตน์ ซึ่งได้ 246 คะแนน จากคะแนนรวมทั้งหมด 494 คะแนน
สำหรับประวัติ นายสุชาติ ตันเจริญ อดีตรองประธานสภาผู้แทนราษฎร อดีตรัฐมนตรีช่วยว่าการกระทรวงมหาดไทย สมาชิกสภาผู้แทนราษฎรจังหวัดฉะเชิงเทรา 9 สมัย อดีตรองหัวหน้าพรรคชาติไทย และพรรคไทยรักไทย อีกทั้งยังเป็นอดีต ส.ส.ในกลุ่ม 16
โดยจบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาสูงสุดระดับปริญญาโท ด้านการบริหารธุรกิจ จาก Notre Dame de Namur University ประเทศสหรัฐอเมริกา
อนึ่งการเข้าชิงรองประธานสภาผู้แทนราษฎรคนที่ 1 มีผู้ร่วมเข้าชิงดังนี้ นายสุชาติ ตันเจริญ ส.ส.ฉะเชิงเทรา พรรคพลังประชารัฐจะเสนอชื่อ และในฐานะอดีตรองประธานสภาผู้แทนราษฎร ปี 2548 เข้าชิงตำแหน่งรองประธานสภาผู้แทนราษฎร
ขณะที่พรรคอนาคตใหม่เสนอชื่อ น.ส.เยาวลักษณ์ วงษ์ประภารัตน์ ส.ส.บัญชีรายชื่อ อดีตอาจารย์ประจำสถาบันวิจัยและพัฒนา มหาวิทยาลัยพายัพ และอาจารย์ประจำคณะวิทยาการจัดการ มหาวิทยาลัยราชภัฏเชียงใหม่ เข้าชิงตำแหน่งนี้ด้วย